open-index/open-wikipedia-markdown huggingface dataset:
எஸ். நாராயணன்

**எஸ். நாராயணன்** (*S. Narayanan*) என்பவர் ஒரு இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் தமிழகச் சட்டமன்றத்திற்கு 1980ஆம் ஆண்டில் தேர்தலில் திருநெல்வேலி தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். இவர் இத்தேர்தலில் 59.57% வாக்குகள் பெற்று வெற்றிப்பெற்றார். இவர் 11.05.1986 அன்று மாரடைப்பால் காலமானார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
ஜெகந்நாதர் கோவில் , ஐதராபாத்து

**ஜெகந்நாதர் கோவில்** ( *Jagannath Temple* ) இந்தியாவின் ஐதாராபாத்து நகரில் ஒடிய சமூகத்தால் 2009இல் கட்டப்பட்ட ஒரு இந்துக் கோவிலாகும். இது இந்துக் கடவுளான ஜெகந்நாதருக்கு அர்ப்பணிக்கப்பட்டுள்ளது. ஐதராபாத்தில் பஞ்சாரா ஹில்ஸ் சாலை எண் 12 (பன்னிரண்டு) அருகே அமைந்துள்ளது. இந்தக் கோயில் ஆண்டுதோறும் ஆயிரக்கணக்கான பக்தர்கள் கலந்து கொள்ளும் தேரோட்ட விழாவிற்கு பிரபலமானது. ஜெகந்நாதர் என்றால் 'பிரபஞ்சத்தின் இறைவன்' என்று பொருள். இக்கோயிலை ஐதராபாத்தின் கலிங்க கலாச்சார அமைப்பு நிர்வகித்து வருகிறது. மேலும், ஐதராபாத்திலுள்ள ஒடிய மக்கள் ஒன்றுகூடுமிடமாக இருக்கிறது.

## அம்சங்கள்
இது வடிவமைப்பின் சூழலில் புரியில் (ஒடிசா) அமைந்துள்ள அசல் புரி ஜெகன்நாதர் கோயிலின் பிரதி என்று கூறப்படுகிறது. இந்த கோயிலின் மிகவும் ஈர்க்கக்கூடிய பகுதி அதன் "விமானம்" 70 அடி உயரம் கொண்டது. சுமார் 45 அடி உயரமும், சுமார் 27,000 சதுர அடி பரப்பளவும் கொண்ட இந்தக் கோயிலுக்கு மூன்று வாயில்கள் உள்ளன. இந்த கோயில் சிவப்பு வண்ணம் பூசப்பட்டு மணற்கற்களால் கட்டப்பட்டுள்ளது.(ஒடிசாவிலிருந்து சுமார் 600 டன் கொண்டு வரப்பட்டது. இது இந்த முழு கட்டிடமும் கட்ட பயன்படுத்தப்பட்டது). கட்டுமானத்திற்கு தேவையான சுமார் 600 டன் கல் ஒடிசாவிலிருந்து கொண்டு வரப்பட்டது. கட்டுமான நிகழ்வில் சுமார் 60 சிற்பிகள் பங்கேற்றனர். கோயிலின் முக்கிய வழிபாட்டு தெய்வங்களாக ஜெகந்நாதர், இலட்சுமி, காசி விசுவநாத், பிள்ளையார், அனுமன், பலபத்திரர், சுபத்திரை போன்ற தெய்வங்களுடன் நவகிரகச் சிலைகளும் இருக்கின்றன.

## மேலும் காண்க
* புரி ஜெகன்நாதர் கோயில்
## மேற்கோள்கள்

*Jagannath in Andhra Pradesh
*Jagannath temple at hyderabad

பகுப்பு:வைணவ தலங்கள்
பகுப்பு:ஐதராபாத்து
சின்னதம்பி தேவர்

**சின்னதம்பி தேவர்** (*Chinnathambi Thevar*) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1952ஆம் ஆண்டு நடைபெற்ற சென்னை மாநில சட்டமன்றத் தேர்தலில் ஆலங்குளம் (சட்டமன்றத் தொகுதி)யில் இந்திய தேசிய காங்கிரசு வேட்பாளராகப் போட்டியிட்டார். இத்தேர்தலில், தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
சு. குருநாதன்

**சு. குருநாதன்** (*S. Gurunathan*) என்பவர் ஒரு இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாளையங்கோட்டை சட்ட மன்றத்தொகுதியில் திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருநெல்வேலி மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
ராஜரிஷி

**ராஜரிஷி** (*Rajarishi*) 1985 ஆம் ஆண்டு கே. சங்கர் இயக்கத்திலும் என்.சகுந்தலா தயாரிப்பிலும் வெளிவந்த இந்தியத் தமிழ்த் திரைப்படமாகும். இப்படத்தில் சிவாஜி கணேசன், பிரபு கணேசன், எம். என். நம்பியார், நளினி ஆகியோர் முக்கிய வேடங்களில் நடித்திருந்தனர். 

## நடிகர்கள்
* சிவாஜி கணேசன்- விஷ்வமித்ரா
* ராதிகா- திலோத்தமை
* பிரபு கணேசன் - துஷ்யந்த மன்னன்
* எம். என். நம்பியார் -முனிவர் வசிஷ்டர் 
* ஆர். எஸ். மனோகர் - முனிவர் துர்வாசர் 
* வி. கே. ராமசாமி - செயிண்ட் கன்வர்
* இலட்சுமி- மேனகா
* நளினி- சகுந்தலா
* மேஜர் சுந்தரராஜன் - அமைச்சர்
* எல். ஐ. சி. நரசிம்மன் - கன்வர் சீடன்
* உன்னி மேரி - இந்திராணி 
* வெண்ணிற ஆடை மூர்த்தி - அம்மனி கணவராக கன்வர் சீடன்
* ஸ்ரீகாந்த் - தேவேந்திரன்
* ஒய். ஜி. மகேந்திரன் - அக்னி தேவா
* கே. ஆர். விஜயா- பார்வதி
* விஜயகுமார் - தர்மதேவன் சிவன் 
* வனிதா கிருஷ்ணசந்திரன் - அம்மனி
* வி. எஸ். ராகவன் - தசரதன்
* ஏ. கே. வீராசாமி - ஜனகன்

## பாடல்கள்
இத்திரைப்படத்திற்கு இளையராஜா இசையமைத்திருந்தார். திரைப்படத்தின் பாடல்களை புலமைப்பித்தன் வாலி மற்றும் முத்துலிங்கம் ஆகியோர் இயற்றியுள்ளனர். "மான் கண்டேன்" பாடல் வசந்த இராகத்தில் அமைக்கப்பட்டுள்ளது.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
தத்தா பகத்

**தத்தா கணபத் பகத்** (*DattaGanpatBhagat*) இந்தியாவின் மகாராட்டிர மாநிலத்தைச் சேர்ந்த ஒரு நாடக ஆசிரியராவார். நந்தேடு மாவட்டத்தின் வாகி கிராமத்தில் 1945 ஆம் ஆண்டு சூன் மாதம் 13 ஆம் தேதி இவர் பிறந்தார். அம்பேத்காரின் சிந்தனைகளில் ஈர்ப்பு கொண்ட பகத் மராத்தி மொழி தலித் நாடக இயக்கத்தின் தலைவர்களில் ஒருவராக இயங்கினார். மராத்தி மொழி பேராசிரியராக அவுரங்காபாத்திலுள்ள டாக்டர் பாபாசாகேப் அம்பேத்கர் மராத்வாடா பல்கலைக்கழகத்தில் பணிபுரிந்தார்.
பகத் எழுதிய நாடகம் அவார்ட் (வேர்ல்பூல்) புனித நகரமான பண்டரிபுரம் யாத்திரைக்கு  எதிரான தலித் அடக்குமுறையை பிரதிபலித்தது. நாடகத்தில் மகாராட்டிராவின் பாரம்பரிய நாட்டுப்புறக் கலைகளான திண்டி மற்றும் தமாசாவைப் பயன்படுத்தியதற்காக விமர்சன ரீதியாக பாராட்டப்பட்டது.

இவரது மற்றொரு நாடகமான வாடா பால்வாடா (வழிகள் மற்றும் தப்பித்தல்கள்) நன்கு அறியப்பட்ட ஒரு நாடகமாகும்.  அமெரிக்க நாடக இயக்குநர் எரின் பி மீ தொகுத்த சமகால இந்திய நாடகங்கள் என்ற தொகுப்பில் இந்நாடகம் சேர்க்கப்பட்டுள்ளது. மேலும்
இந்நாடகம் 'மராத்தி நாடக இலக்கியத்தில் ஒரு மைல்கல்' என்றும் கருதப்படுகிறது. பகத் தனது இலக்கிய விமர்சனங்களுக்காகவும் குறிப்பாக தலித் உணர்வும்  மராத்தி மொழி தலித் நாடகங்கள் தொடர்பான விமர்சனங்களுக்காவும்  நன்கு அறியப்படுகிறார். 
## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:மகாராட்டிர எழுத்தாளர்கள்
பகுப்பு:நாடகாசிரியர்கள்
டார்வின் வளைவு

**டார்வின் வளைவு** (*Darwin's Arch*, ) என்பது பசிபிக் பெருங்கடலில் உள்ள கலாபகசுத் தீவுகளில் ஒன்றான டார்வின் தீவின் தென்கிழக்குப்பகுதியில் காணப்படும் ஒரு இயற்கையான பாறை வளைவு ஆகும். இந்த வளைவானது ”தி தியேட்டர்” என்ற புனைப்பெயரைக் கொண்ட பகுதியளவு மூழ்கிய பீடபூமிப் பகுதியின் மேல் ஒழுங்கற்ற பாறையால் ஆன ஒரு வளைவு ஆகும். இந்த வளைவானது 2021 ஆம் ஆண்டு மே 17 ஆம் நாள் இயற்கையான அரிமானம் மற்றும் ஈர்ப்பு விசையின் காரணமாக நிலைகுலைந்துள்ளது. இந்த நிலைகுலைவிற்குப் பிறகு தனித்து நிற்கும் இரண்டு பாறைத்தூண்கள் மட்டும் எஞ்சி நிற்கின்றன.

டார்வின் வளைவு, அருகிலுள்ள டார்வின் தீவுடன் சேர்ந்து, ஆங்கிலேய இயற்கை ஆர்வலர் சார்லஸ் டார்வின் நினைவாகப் பெயரிடப்பட்டது. இயற்கை தேர்வின் மூலம் அவரது படிவளர்ச்சிக் கோட்பாட்டை உருவாக்க இதன் சுற்றுப்புறப் பகுதிகள் உதவின. டார்வினுக்கும், அவரது படைப்புகளுக்கும் அஞ்சலி செலுத்தும் முகமாக, சில உள்ளூர்வாசிகளும், தொழில் வல்லுநர்களும் மீதமுள்ள கல் "கோபுரங்களுக்கு" *பரிணாமத் தூண்கள்*() என்ற பெயரைச் சூட்டினர்.

## மேற்கோள்கள்

பகுப்பு:பசிபிக் பெருங்கடல் தீவுகள்
பகுப்பு:நில அமைப்புகள்
பகுப்பு:சார்லசு டார்வின்
இரா. ஆவுடையப்பன்

**இரா. ஆவுடையப்பன்** (*R. Avudaiyappan*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் சபாநாயகர் ஆவார். சென்னை சட்டக் கல்லூரியில் இவர் சட்டம் பயின்று இளநிலை பட்டம் பெற்றுள்ளார். இவர் 1996 மற்றும் 2006 தேர்தல்களில் அம்பாசமுத்திரம் தொகுதியிலிருந்து திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.

2011ஆம் ஆண்டு தமிழ்நாடு மாநில சட்டமன்றத் தேர்தலிலும் இவர் அம்பாசமுத்திரம் தொகுதியில் போட்டியிட்டார். இருப்பினும், இவர் அஇஅதிமுக வேட்பாளர் ஈ. சுப்பையாவிடம் (அதிமுக) தோல்வியடைந்தார். 2016 மற்றும் 2021 சட்டமன்ற தேர்தல்களிலும் போட்டியிட்டுத் தோல்வியுற்றார். 2006 முதல் 2011 வரை தமிழக மாநிலச் சட்டசபையின் சபாநாயகராகப் பணியாற்றினார்.

## மேற்கோள்கள்

பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாடு சட்டமன்ற சபாநாயகர்கள்
பகுப்பு:திருநெல்வேலி அரசியல்வாதிகள்
பகுப்பு:திருநெல்வேலி மாவட்ட மக்கள்
சுப்பிரமணியம் பிள்ளை

**சுப்பிரமணியம் பிள்ளை** (*Subramaniam Pillai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தென்காசி மாவட்ட (முன்னர் திருநெல்வேலி மாவட்டம்) தென்காசியினைச் சார்ந்தவர். இந்தியத் தேசிய காங்கிரசு கட்சியினைச் சார்ந்த இவர், தென்காசி சட்டமன்றத் தொகுதிக்கு 1952ஆம் ஆண்டு நடைபெற்ற சென்னை மாநில சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராகப் போட்டியிட்டு தமிழ்நாடு சட்டப் பேரவை உறுப்பினராக தேர்ந்தெடுக்கப்பட்டார்.

## மேற்கோள்கள்

பகுப்பு:தென்காசி மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
எஸ். முத்துசாமி கரையாளர்

**சு. முத்துசாமி கரையாளர்** (*S. Muthusamy Karayalar*) என்பவர் இந்திய அரசியல்வாதியும் தமிழகச் சட்டமன்றத்தின் முன்னாள் உறுப்பினரும் ஆவார். இவர் 1977ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தென்காசி தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டார். இத்தேர்தலில் இவர் 41.4 சதவிகித வாக்குகள் பெற்றுத் தமிழகச் சட்டமன்றத்திற்குத் தேர்ந்தெடுக்கப்பட்டார்.

## தேர்தல் செயல்பாடு
## 1977

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
தெ. இரா. வேங்கடரமணன்

**தெ. இரா. வேங்கடரமணன்** (*T. R. Venkataraman*) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் இந்திய தேசிய காங்கிரசு கட்சியினைச் சார்ந்தவர். தென்காசி மாவட்ட (முன்னர் திருநெல்வேலி மாவட்டம்) தென்காசி சட்டமன்றத் தொகுதிக்கு 1984ஆம் ஆண்டு நடைபெற்ற தேர்தலில் இந்திய தேசிய காங்கிரசு வேட்பாளராக போட்டியிட்டு தமிழக சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
கூலிம் மாவட்டம்

**கூலிம் மாவட்டம்** என்பது (மலாய்:*Daerah Kulim*; ஆங்கிலம்:*Kulim District*; சீனம்:居林县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். இந்த மாவட்டம் கெடா மாநிலத்தின் தென்கிழக்குப் பகுதியில் பினாங்கு மாநிலத்தை எல்லையாகக் கொண்டு உள்ளது. பினாங்கின் தலைநகரான ஜார்ஜ் டவுன் நகருக்கு கிழக்கே மிக அருகில் () தொலைவில் உள்ளது.

## பொது

கூலிம் நகரின் சுதந்திரக் கடிகாரம் (*Kulim's independence cloc*k) கெடா சுல்தான் அவர்களால் 1957 செப்டம்பர் 15-ஆம் தேதி அதிகாரப்பூர்வமாகத் திறப்புவிழா கண்டது. அதுவே கூலிம் நகரத்தின் அடையாளமாகவும் கருதப்படுகிறது.

## நிர்வாகப் பிரிவுகள்
கூலிம் மாவட்டம் 15 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது. கூலிம் மாவட்டத்தைக் கூலிம் நகராட்சி மன்றம் நிர்வகிக்கிறது.

# பாகன் சேனா (Bagan Sena)
# ஜுஞ்சோங் (Junjung)
# காராங்கான் (Karangan)
# கெலாடி (Keladi)
# கூலிம் நகரம் (Kulim Town)
# லூனாஸ் (Lunas)
# மகாங் (Mahang)
# நாகாலிலிட் (Nagalilit)
# பாடாங் சீனா (Padang China)
# பாடாங் மேகா (Padang Meha)
# செடிம் (Sedim)
# சிடாம் கானான் (Sidam Kanan)
# சுங்கை செலுவாங் (Sungai Seluang)
# சுங்கை உலார் (Sungai Ular)
# தெராப் (Terap)

## கூலிம் உயர் தொழில்நுட்பத்துறை பூங்கா

கூலிம் மாவட்டம் தற்போது அதன் கூலிம் உயர் தொழில்நுட்பத்துறை பூங்காவால் (*Kulim Hi-Tech Park*) மிகவும் பிரபலம் அடைந்து வருகிறது. இந்தப் பூங்கா வளாகம் உயர் தொழில்நுட்ப நிறுவனங்களுக்கான ஒரு தொழில்துறைப் பூங்காவாகும். 1996-இல் திறக்கப்பட்டது. 

தவிர மலேசியாவின் முதல் உயர் தொழில்நுட்ப தொழில்துறை பூங்காவாக மாறியது. இந்த மையத்தின் பரப்பளவு 14.5 சதுர கீலோமீட்டர் ஆகும்.

### வெளிநாட்டு நிறுவனங்கள்

இங்கே இன்டெல் *(Intel),* எந்தகிரிஸ் *(Entegris),* பூஜி *(Fuji Electric)*, சில் தெரா *(SilTerra),* இன்பினோன் *(Infineon),* பர்ஸ்ட் சோலார் *(First Solar),*  ஏ.ஐ.சி பகுதிக் கடத்தி *(AIC Semiconductor),* ஷோவா டென்கோ *(Showa Denko)* போன்ற வெளிநாட்டு உள்நாட்டு நிறுவனங்கள் தத்தம் தொழிற்சாலைகளைத் தோற்றுவித்துச் செயல்பட்டு வருகின்றன.

2019 மார்ச் மாதம், கூலிம் அனைத்துலக விமான நிலையத்தை உருவாக்குவதற்கு ஒரு திட்டம் வகுக்கப் பட்டது. அதற்காக ரிங்கிட் 1.6 பில்லியன் (380 மில்லியன் அமெரிக்க டாலர்) முதலீடு செய்ய நடுவண் அரசு ஒப்புதலைத் தெரிவித்தது.

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கூலிம் மாவட்டத்தின் நாடாளுமன்றத் தொகுதிகள்.


## கெடா மாநிலச் சட்டமன்றம்
கெடா மாநிலச் சட்டமன்றத்தில் கூலிம் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க

* மலேசிய மாவட்டங்கள்
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்
* 
* Kulim’s Municipal Council Website

## மேற்கோள்கள்

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
பகுப்பு:மலேசியாவின் உள்ளாட்சி மன்றங்கள்
இடையன்குடி (திருநெல்வேலி மாவட்டம்)

**இடையன்குடி**, தமிழ் நாட்டின், திருநெல்வேலி மாவட்டத்திலுள்ள இடையன்குடி ஊராட்சியில் அமைந்துள்ள ஒரு கிராமம் ஆகும். இவ்வூர் திசையன்விளைக்கும், உவரிக்கும் நடுவில் அமைந்துள்ளது. இந்தக் கிராமம் 18 ஆம் நூற்றாண்டில் ராபர்ட் கால்டுவெல் என்பவரால் உருவாக்கப்பட்டது. இடையன்குடிக்கு அருகில் உள்ள தொடருந்து நிலையம் நாங்குநேரி ஆகும். இவ்வூருக்கு அருகில் உள்ள விமான நிலையம் தூத்துக்குடி வானூர்தி நிலையம் ஆகும். இடையன்குடிக்கு வடமேற்கே 40 மைல் (65 கி.மி) தொலைவில் திருநெல்வேலி நகரம் அமைந்துள்ளது. இவ்வூர் உத்தமர் காந்தி விருதை 2008-இல்  பெற்றது.

இவ்வூரில் பெரும்பாலான மக்கள் கிறித்துவ மதத்தைச் சேர்ந்தவர்கள் என்பது குறிப்பிடத்தக்கது. இவ்வூரின் மிக அருகில் வங்காள விரிகுடா அமைந்துள்ளதால், இங்கு வானிலை குளிர்ச்சியாக இருக்கும்.

## தூய திரித்துவ ஆலயம்
thumb|'''இடையன்குடி தூய திரித்துவ ஆலயம்'''
இடையன்குடியின் மையப் பகுதியில் அமைந்துள்ள **தூய திரித்துவ ஆலயம்** , இவ்வூரின் அடையாளமாகக் கருதப்படுகிறது. இந்த ஆலயம் ராபர்ட் கால்டுவெல் அவர்களால் கட்டப்பட்டது. இந்த ஆலயத்தை **கோதிக்** (இந்தோ - கிரேக்க முறை) கட்டடக்கலை அமைப்பில்  வடிவமைத்துள்ளனர். இவ்வாலயம் 1880-ஆம் ஆண்டு சூலை 6 ஆம் தேதி திறக்கப்பட்டது. இவ்வூரைச் சுற்றியுள்ள பெரும்பாலான நிலங்கள் தேவாலயத்திற்கு சொந்தமானது.

## ராபர்ட் கால்டுவெல்லும் இடையன்குடியும்
thumb|'''ராபர்ட் கால்டுவெல்'''
திராவிட மொழிகளின் தந்தையாக கருதப்படும் ராபர்ட் கால்டுவெல் தன் வாழ்நாளின் பெரும் பகுதியை இவ்வூரில் மதபோதகராகக் கழித்தார். இவர் அயர்லாந்து நாட்டைச் சேர்ந்தவர். சமயப்பற்றின் காரணமாக, கிறித்துவ மதம் பரப்பும் அமைப்பு (மிஷினரி) ஒன்றில் சேர்ந்தார். தொடர்ந்து கிறித்துவ மதம் பரப்ப இந்தியா வந்த இவர், இவ்வூரில் தங்கி கிறித்துவ மதத்தை பரப்பினார்.

ராபர்ட் கால்டுவெல் மறைந்த பிறகு, அவருடைய கல்லறை, அவர் கட்டிய தூய திரித்துவ ஆலயத்தின் திருவறையில் உள்ளது. தமிழுக்கு அவர் செய்த தொண்டைப் போற்றும் விதமாக, தமிழக அரசு இடையன்குடியிலுள்ள கால்டுவெல் வாழ்ந்த இல்லத்தை நினைவிடமாக்கி பராமரித்து வருகிறது. .

## கல்வி
கால்டுவெல் நூற்றாண்டு நினைவு மேல்நிலைப்பள்ளி இக்கிராமத்தில் உள்ள குழந்தைகளின் கல்வித் தேவைகளைப் பூர்த்தி செய்கிறது. இருப்பினும், பலர் வெளியூர்களில்  உள்ள பள்ளிகளுக்குச் செல்கிறார்கள். மாணவர்களுக்குச் செவிலியர் பணிக்குப்  பயிற்சியளிப்பதற்காக, ஒரு நர்சிங் கல்லூரி இங்கு உள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
ஒல்யா மெலன்

**ஒல்யா மெலன்** (*Olya Melen*) உக்ரைன் நாட்டைச் சேர்ந்த  வழக்கறிஞர் மற்றும் சுற்றுச்சூழல் ஆர்வலர் ஆவார்.

தன்யூப் ஆறு-கருங்கடல் கால்வாயின் கட்டுமானத்தை நிறுத்த சட்ட வழிகளைப் பயன்படுத்தி நடவடிக்கை மேற்கொண்டதற்காக 2006 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது. 
கருங்கடலின் கடற்கரையில் உள்ள தன்யூப் டெல்டா அனைத்துலக முக்கியத்துவம் பெற்ற ஈரநிலம்" என்றும் "யுனெசுகோ உலக பாரம்பரியத் தளம் என்றும் உயிர்க்கோள பாதுகாப்பிடம்" என்றும் ராம்சாகர் மாநாட்டில் அறிவிக்கப்பட்டது.

## மேற்கோள்கள்


பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:உக்ரைனிய மக்கள்
கோவில்பட்டி தொடருந்து நிலையம்

**கோவில்பட்டி தொடர்வண்டி நிலையம்** (*Kovilpatti railway station*) தெற்கு ரயில்வேயின் மதுரை கோட்டத்துக்குட்பட்ட ஒரு தொடர்வண்டி நிலையம் ஆகும். இத்தொடர்வண்டி நிலையம் தமிழகத்தின் தூத்துக்குடி மாவட்டத்தில் அமைந்துள்ளது . 

## வரலாறு
கோவில்பட்டி இரயில் நிலையத்தின் வரலாறு 1876-ஆம் ஆண்டு தொடங்குகிறது. ஆங்கிலேயர் ஆட்சிக் காலத்தில், மதுரையிலிருந்து தூத்துக்குடிக்கு அமைக்கப்பட்ட இருப்புப்பாதையில், **1876-ஆம் ஆண்டு ஜனவரி 1-ஆம் தேதி** முதல் ரயில் போக்குவரத்து தொடங்கியது.
தொடக்ககாலத்தில், கோவில்பட்டி தொடர்வண்டி நிலையம் நீராவி என்ஜின்களுக்கு நீரேற்ற பயன்படுத்தப்பட்டது. லாயல் டெக்ஸ்டைல்ஸ் மற்றும் லட்சுமி டெக்ஸ்டைல்ஸ் போன்ற நிறுவனங்களின் வருகையால் இந்நகரம் வளர்ச்சியடைந்தது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, கோவில்பட்டி தொடருந்து நிலையத்தை புதுப்பிக்கும் பணிக்கு 12.72 கோடி ரூபாய் ஒதுக்கப்பட்டுள்ளது.

## தொடர்வண்டி சேவை
இத்தொடர்வண்டி நிலையம் மதுரையிலிருந்து திருநெல்வேலி, தூத்துக்குடி, நாகர்கோவில், போன்ற தென்மாவட்டப் பகுதிகளை இணைக்கும் இருப்பு பாதையில் அமைந்துள்ளதால், அப்பகுதிகளுக்குச் செல்லும் பெரும்பாலான தொடர்வண்டிகள் இங்கு நின்று செல்கின்றன.

அனைத்து வகை ரயில்களும் இங்கு நின்று செல்வதால், இத்தொடர்வண்டி நிலையம் மதுரை கோட்டத்தின் மிக முக்கிய தொடர்வண்டி நிலையங்களுள் ஒன்றாகக்  கருதப்படுகிறது. 
* தூத்துக்குடி 
* திருநெல்வேலி 
* நாகர்கோவில் 
* கன்னியாகுமரி 
* திருவனந்தபுரம் 
* திருச்செந்தூர் 
* புனலூர் 
* கொல்லம் 
* மதுரை 
* திருச்சிராப்பள்ளி 
* சென்னை எழும்பூர் 
* ஹௌரா 
* தாதர் 
* மும்பை சத்திரபதி சிவாஜி மகாராஜ் முனையம் 
* புரட்சித்தலைவர் டாக்டர் எம் . ஜி . இராமச்சந்திரன் மத்திய தொடருந்து நிலையம்
* கோயம்புத்தூர்
* மைசூர் 
* பெங்களூர் 
* டெல்லி 
* ஈரோடு 
* ஸ்ரீ மாதா வைஷ்ணோ தேவி - கத்ரா
* ஓகா 
* குருவாயூர் 
* கச்சேகுடா 
போன்ற நாட்டின் பல பகுதிகளுக்கு கோவில்பட்டி தொடர்வண்டி நிலையத்திலிருந்து தொடர்வண்டி சேவை உள்ளது .
## மேற்கோள்கள்


பகுப்பு:தூத்துக்குடி மாவட்டத்திலுள்ள தொடருந்து நிலையங்கள்
பகுப்பு:Coordinates on Wikidata
பகுப்பு:மதுரை தொடருந்து கோட்டம்
சந்திரமௌலீசுவரர் கோவில்

வலது|thumb|200x200px| ஹூப்ளி-தார்வாட்டில் உன்கலில் உள்ள சந்திரமௌலீசுவரர் கோயில்
thumb| சந்திரமௌலீசுவரர்  கோயிலின் நுழைவாயில்
**சந்திரமௌலீசுவரர் கோவில்** (*Chandramouleshwara Temple*) என்பது கர்நாடக மாநிலத்தின் ஹூப்ளியிலிருந்து 2 கி.மீ தூரத்திலுள்ள உன்கால் என்ற இடத்தில் அமைந்துள்ளது. இது, சிவனுக்கு அர்ப்பணிக்கப்பட்டுள்ள ஒரு இந்துக் கோவிலாகும். 

கர்நாடகாவின் ஹூப்ளி-தார்வாடு தேசிய நெடுஞ்சாலையில் ஹூப்ளியின் புறநகரிலுள்ள உன்கால்  என்ற இடத்தில் உள்ளது. (அநேகமாக வரலாற்று ரீதியாக இந்தப் பகுதிக்கு உனுக்கல்லு எனப் ) பெயரிடப்பட்டிருந்தது). அழகான, இயற்கையான உன்கால் ஏரி இந்த பகுதியில் அமைந்துள்ளது. இது ஒரு நல்ல சுற்றுலா இடமாக உள்ளது.

வடக்கு கர்நாடகாவில் உள்ள மற்ற சிவன் கோயில்களிலிருந்து இக்கோயில் வேறுபட்டது. கோயிலின் நான்கு திசைகளிலும் நான்கு கதவுகள் உள்ளன. மொத்தம் பன்னிரண்டு கதவுகள் உள்ளன. இரண்டு சிவலிங்கங்கள் உள்ளன. சன்னதியின் பிரதான தெய்வமான சந்திரமௌலீசுவர் கிழக்கு நோக்கி எதிர்கொள்கிறார். மற்றொரு இலிங்கமனது நான்கு முகங்களைக் கொண்டிருப்பதால் இது சதுர்முகலிங்கேசுவரர் கோயில் என்றும் அழைக்கப்படுகிறது. 

இந்தக் கோயில் சூரிய உதயம் முதல் சூரியன் மறையும் வரை திறந்திருக்கும்.

## வரலாறு
இது, சாளுக்கியர்கள் காலத்தில் கட்டப்பட்ட 900 ஆண்டுகள் பழமையான கோவிலாகும்.   சாளுக்கியர்கள் 11 - 12 ஆம் நூற்றாண்டில் இந்தக் கோவிலைக் கட்டினர். இது பாதமி, அய்கொளெ மற்றும் பட்டடக்கல் கோயில்களின் வரிசையில் கட்டப்பட்டது. தேசிய முக்கியத்துவம் வாய்ந்த நினைவுச்சின்னமான இதை இந்தியத் தொல்லியல் ஆய்வகம் தனது பண்டைய நினைவுச்சின்னங்கள் மற்றும் தொல்பொருள் தளங்கள் சட்டத்தின் (1958) கீழ் பாதுகாக்கப்பட்ட நினைவுச்சின்னமாக தரப்படுத்தியுள்ளது. 
வலது|thumb|267x267px| சந்திரமௌலீசுவரர் கோயிலின் உட்புறம்
இடது|thumb|200x200px| சந்திரமௌலீசுவரர் கோயிலின் வெளிப்புறம்
வலது|thumb|200x200px| சந்திரமௌலீசுவரர் கோயிலின் வெளிப்புறம்
thumb| கோயிலி அமைந்துள்ள சதுர்முகலிங்கம்

## பாதுகாப்பும் மறுசீரமைப்பும்
உன்கலில் உள்ள சந்திரமௌலீசுவர் கோயிலின் பாதுகாப்புக்கும் மறுசீரமைப்புக்கும் அவசர தேவை உள்ளது.   கோயில் வளாகம் குழந்தைகள் மற்றும் இளைஞர்களுக்கான துடுப்பாட்ட மைதானமாக விளங்குகிறது. இது அரசாங்கத்தின் நகரமயமாக்கலுக்கு பலியாகிவிட்டது. கோயிலுக்கு கிட்டத்தட்ட முறையான சாலை வசதி இல்லை. கோயிலின் நான்கு பக்கங்களிலும் உள்ள அத்துமீறல்கள் வாகனத்தின் மூலம் செல்வதை கடினமாக்குகின்றன. சந்திரமௌலீசுவர் கோயிலை அடைய ஒருவர் வீடுகளையும் குறுகிய பாதைகளையும் கடக்க வேண்டும்.

இந்தியத் தொல்லியல் ஆய்வகம் கோவில் வளாகத்தில் மிக நீண்ட காலத்திற்கு முன்பு ஒருசில பணிகளைத் தொடங்கியது. ஆக்கிரமிப்புகளைத் தடுக்க ஒரு சுவர் அமைக்கும் பணியைத் தொடங்கியது. ஆனால் இந்த வேலை முழுமையடையாமல் இருக்கிறது.

## உன்கல் ஏரி
thumb|200x200px| கோயிலுக்கு அருகிலுள்ள உன்கல் ஏரி
ஹுப்ளி-தார்வாட்டின் நீர் ஆதாரங்களில் ஒன்றான உன்கல் ஏரி ஒரு சுற்றுலா இடமாகும். உன்கல் ஏரியில் படகு வசதியும் உள்ளது.

## மேலும் காண்க
* அன்னிகேரி
* பங்கபுரம்
* ஆவேரி
* ஹூலி
* குந்தோல்
* இலட்சுமேசுவரம்
* மேலைச் சாளுக்கியர்

## புகைப்படத் தொகுப்பு

## மேற்கோள்கள்

## வெளி இணைப்புகள்

* Chandramouleshwar Temple Unkal Hubli-Dharwad on Google Maps

பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:கர்நாடகத் தொல்லியற்களங்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:கர்நாடக வரலாறு
பகுப்பு:சாளுக்கியர்
பனசங்கரி கோயில், அமர்கோல்

[வலது|thumb|250x250px| பனசங்கரி கோயில் அமர்கோல், [கருநாடகம்|கர்நாடகா]]
**பனசங்கரி கோயில்** ( *Banashankari Temple* )  தேவி பனசங்கரிக்கு அர்ப்பணிக்கப்பட்ட ஒரு பழங்காலக் கோயிலாகும். இக்கோயில் திராவிட பாணிக்குரிய கலை அம்சங்களுடன் திகழ்கிறது.

## அமைவிடம்
அமர்கோல், கர்நாடகாவின் தார்வாடு-ஹூப்ளி இடையில் ஹூப்ளி நகர மையத்திலிருந்து சுமார் 9 கி.மீ. தொலைவில் நவநகரை ஒட்டி அமைந்துள்ளது. அமர்கோலில் உள்ள இக்கோயிலிருந்து உன்கால் ஏரியும் சந்திரமௌலீசுவரர் கோயிலும் அருகில் உள்ளது.

## கோயில் அமைப்பு
[வலது|thumb|250x250px| பனசங்கரி கோயில் அமர்கோல், [கருநாடகம்|கர்நாடகா]]
வலது|thumb|250x250px| பனசங்கரி கோயில் அமர்கோல், கர்நாடகா
கோயிலுக்கு அருகில் புகழ்பெற்ற சிற்பி ஜெகனாச்சாரியால் கட்டப்பட்ட சங்கரலிங்கர் கோயில் உள்ளது. 

13 ஆம் நூற்றாண்டின் முற்பகுதியில், கட்டப்பட்ட இக்கோயில் இந்துக் கோயில் கட்டிடக்கலை பாணியிலுள்ளது. செவ்வக வைர வடிவத்தைக் கொண்ட ஒரு சதுர அமைப்பில் கட்டப்பட்டுள்ளது. அருகிலுள்ள ஹங்கல் பிள்ளையார் கோயில், இட்டகி மகாதேவர் கோயில் போன்றவையும் இதே போன்ற அமைப்பைக் கொண்டுள்ளது. கோயிலில் இந்தியத் தொல்லியல் ஆய்வகம் மூலம் பாதுகாப்பு மற்றும் மறுசீரமைப்பு பணிகள் நடந்து வருகின்றன. 

## மேலும் காண்க
* அன்னிகேரி
* பங்கபுரம்
* ஆவேரி
* ஹூலி
* குந்தோல்
* இலட்சுமேசுவரம்
* மேலைச் சாளுக்கியர்
* சந்திரமௌலீசுவரர் கோவில் ஹூப்ளி
* கதக்
* இலக்குண்டி
பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:கர்நாடகத் தொல்லியற்களங்கள்
பகுப்பு:கர்நாடக வரலாறு
பகுப்பு:சாளுக்கியர்

## மேற்கோள்கள்
குலிகோவோ யுத்தம்

**குலிக்கோவோ போர்** (*Battle of Kulikovo*) அல்லது **மமயேவோ படுகொலைகள்** () என்பது மமை தலைமையிலான தங்க நாடோடிக் கூட்டத்தின் இராணுவத்திற்கும், மாஸ்கோவின் திமீத்ரி தன்சுக்கோய் தலைமையிலான பல்வேறு உருசிய சமத்தானங்களின் கூட்டமைப்புக்கும் இடையே நடந்த ஒரு போர் ஆகும். இப்போர் 1380 செப்டம்பர் 8 இல் தொன் ஆற்றுக்கு (தற்போதைய தூலா மாகாணம், உருசியா) அருகில் இருந்த குலிக்கோவோ என்ற இடத்தில் நடைபெற்றது. இந்தப் போரில் திமீத்ரி வெற்றி பெற்றார். இந்த வெற்றிக்குப் பிறகு அவர் *தான்சுகோய்,* 'தொன் ஆற்றினுடைய' என்று அறியப்பட்டார்.

ருஸ் மீதான மங்கோலிய ஆதிக்கத்தை இந்த வெற்றியானது நீக்கவில்லை என்றபோதும் பல உருசிய வரலாற்று ஆசிரியர்கள் மங்கோலிய செல்வாக்கு குறையத் தொடங்கி மாஸ்கோவின் சக்தி அதிகரிக்க தொடங்கிய ஒரு திருப்புமுனையாக இந்த யுத்தத்தை கருதுகின்றனர். இந்த யுத்தத்தின் இறுதியாக மாஸ்கோ சுதந்திரமடைந்து நவீன உருசிய அரசு உருவாக்கப்பட்டது.

### தொடர்புடைய போர்கள்
* மங்கோலியர்களின் கீவ ருஸ் மீதான படையெடுப்பு 

## மேற்கோள்கள்

பகுப்பு:உருசியப் போர்கள்
பகுப்பு:தங்க நாடோடிக் கூட்டத்தின் போர்கள்
உக்ரா ஆற்றில் பெரிய நிலைப்பாடு

thumb|right|பதினாறாம் நூற்றாண்டு உருசிய வரலாற்று நூலில் இந்த நிலைப்பாடு
**உக்ரா ஆற்றில் பெரிய நிலைப்பாடு** என்பது பெரிய நாடோடிக் கூட்டத்தின் அகமத் கானின் படைகள் மற்றும் மஸ்கோவியின் பெரிய இளவரசரான மூன்றாம் இவானின் படைகளுக்கும் இடையில் உக்ரா ஆற்றின் கரையில் 1480 ஆம் ஆண்டு ஏற்பட்ட ஒரு நிலைப்பாடு ஆகும். தாதர்கள் சண்டையிடாமல் திரும்பிச் சென்றதன் காரணமாக இது முடிவுக்கு வந்தது. உருசிய வரலாற்றில் மாஸ்கோ மீதான தாதர்/மங்கோலிய ஆட்சியின் முடிவாக இது பார்க்கப்படுகிறது.

## முடிவு
ஜனவரி 6 1481 ஆம் ஆண்டு சிபிர் கானரசின் ஓர் இளவரசனான இபக் கான் தலைமையிலான நோகை படையினருடன் ஏற்பட்ட மோதலில் அகமத் கான் கொல்லப்பட்டார். 1502 ஆம் ஆண்டு ஓர் அமைப்பாக இருந்த பெரிய நாடோடிக் கூட்டத்தை கிரிமியா அழித்தது. உருசியா மற்றும் கிரிமியாவுக்கு இடையில் இருந்த நாடு விலக்கப்பட்டது. இதன் காரணமாக தொடர்ச்சியான உருசிய-கிரிமிய போர்கள் 1784 ஆம் ஆண்டு வரை நடைபெற்றன.

உருசியாவின் தேசிய வரலாற்றில் உக்ரா நிலைப்பாடானது உருசியா மீதான தாதர் நுகத்தடியின் முடிவாக கருதப்படுகிறது. நவீன வரலாற்று ஆசிரியர்கள் இந்நிகழ்வின் முக்கியத்துவத்தை சந்தேகிக்கின்றனர். உருசியாவின் படிப்படியான விரிவாக்கம் மற்றும் மங்கோலியப் பேரரசின் படிப்படியான வீழ்ச்சியில் ஒரு முக்கியமான பகுதியாக இந்நிகழ்வை காண்கின்றனர்.

உருசிய-கிரிமிய கூட்டணியின் மிக முக்கியமான முடிவானது லித்துவேனியா  மீதான இதன் தாக்கம் ஆகும். 1480-1515 ஆகிய காலகட்டத்தில் மஸ்கோவி (உருசியா) அதன் தொட்டிலான ஓகா-வோல்கா பகுதியிலிருந்து மேற்கே ஸ்மோலென்ஸ்க், தென்மேற்கே உக்ரா மற்றும் நோவ்கோரோட் ஹலோ-செவெர்ஸ்கி வரை விரிவடைந்தது. 

## மேலும் காண்க

* குலிகோவோ யுத்தம்

## ஆதாரங்கள் மற்றும் அடிக்குறிப்புகள்

* Nesin, M.K. On the Reasons for the Withdrawal of Tatar Troops after the Ugra Standoff, 2015, in Russian: http://www.reenactor.ru/ARH/PDF/Nesin_05.pdf (avoid further links to milhist.info which is not secure)

## மேலும் படிக்க

* 
* 

பகுப்பு:தங்க நாடோடிக் கூட்டத்தின் போர்கள்
தோக்தமிசு-தைமூர் போர்

thumb|right|தோக்தமிசு தலைமையிலான தங்க நாடோடிக் கூட்டம் மற்றும் அதன் கிப்சாக் போர்வீரர்களை அமீர் தைமூர் தோற்கடித்தல்
**தோக்தமிசு-தைமூர் போர்** என்பது 1386 ஆம் ஆண்டு முதல் 1395 ஆம் ஆண்டுவரை தங்க நாடோடிக் கூட்டத்தின் கானாகிய தோக்தமிசு மற்றும் தைமூரிய பேரரசை தோற்றுவித்த போர் பிரபு மற்றும் படையெடுப்பாளரான தைமூர் ஆகிய இருவருக்கும் இடையே நடைபெற்ற போர் ஆகும். இப்போர் காக்கேசிய மலைகள், துருக்கிஸ்தான் மற்றும் கிழக்கு ஐரோப்பாவின் பகுதிகளில் நடைபெற்றது. ஆரம்பகால உருசிய சமஸ்தானங்களின் மீதான மங்கோலிய சக்தி வீழ்ச்சி அடைவதில், இரு மங்கோலிய ஆட்சியாளர்களுக்கு இடையே நடைபெற்ற இந்த யுத்தமானது முக்கியப் பங்கு வகித்தது,

## விளைவுகள்
தெரெக் ஆற்று யுத்தத்தில் மோசமான தோல்வியை சந்தித்த தோக்தமிசு பதவியிலிருந்து விலக்கப்பட்டார். எடிகு பதவிக்கு வந்தார். உக்ரைனிய புல்வெளிக்கு தோக்தமிசு தப்பியோடினார். லித்துவேனியாவின் பெரிய டியூக்கான வைடவுடசிடம் உதவி கோரினார். 1399 ஆம் ஆண்டு இருவரின் இணைந்த படைகளை போர்க்களத்தில் தைமூரின் 2 தளபதிகளான கான் தெமுர் குத்லுக் மற்றும் எடிகு ஆகியோர் நொறுக்கி வெற்றி பெற்றனர். 1406 ஆம் ஆண்டின் போது எடிகுவின் ஆட்களால் சைபீரியாவில் தோக்தமிசு கொல்லப்பட்டார். பதிலுக்கு 13 வருடங்களுக்குப் பிறகு தோக்தமிசின் மகன்களில் ஒருவர் எடிகுவை கொன்றார். தங்க நாடோடிக் கூட்டமானது இந்தப் போரில் இருந்து மீளவில்லை. பதினைந்தாம் நூற்றாண்டின் நடுப்பகுதியில் அது சிறிய கானரசுகளாக சிதறுண்டது. அக்கானரசுகள்: கசன் கானரசு, நோகை நாடோடிக் கூட்டம், காசிம் கானரசு, கிரிமிய கானரசு மற்றும் அஸ்ட்ரகான் கானரசு. இவ்வாறாக உருசியாவில் இருந்த தாதர்-மங்கோலிய சக்தியானது பலவீனப்படுத்தப்பட்டது. குருதி தேய்ந்த மங்கோலிய படையெடுப்பை நினைவுபடுத்தும் சொற்களான உருசியா மீதான 'தாதர் நுகத்தடி' ஆனது உக்ரா ஆற்றில் பெரிய நிலைப்பாடு மூலம் தீர்க்கமாக அதிர வைக்கப்பட்டது. தங்க நாடோடிக் கூட்டத்தின் எஞ்சியவை 1502 ஆம் ஆண்டு கிரிமிய கானரசால் அழிக்கப்பட்டன. தங்க நாடோடிக் கூட்டம் வீழ்ந்த பிறகு தோன்றிய கானரசுகள் 1550கள் முதல் ஆரம்பகால 17ஆம் நூற்றாண்டு வரை மஸ்கோவிய உருசியாவால் அதனுடன் இணைத்துக் கொள்ளப்பட்டன. உதுமானியப் பாதுகாப்பின் கீழ் 1783 ஆம் ஆண்டுவரை விரும்பிய கிரிமிய கானரசானது எஞ்சியிருந்தது. கசக் கானரசானது பத்தொன்பதாம் நூற்றாண்டின் நடுப்பகுதி வரை எஞ்சியிருந்தது. புகாரா கானரசு மற்றும் கிவா ஆகியவையும் பத்தொன்பதாம் நூற்றாண்டின் பிற்பகுதி வரை எஞ்சியிருந்தன.

## உசாத்துணை

## ஆதாரங்கள்
*
*
*
*

பகுப்பு:தங்க நாடோடிக் கூட்டத்தின் போர்கள்
எட்வின் நிதி காங்க்ளின் பதக்கம்

**எட்வின் நிதி காங்க்ளின் பதக்கம்** (*Edwin Grant Conklin Medal*) உயிரியலாளர் எட்வின் காங்க்ளின் நினைவாக 1995ஆம் ஆண்டில் உயிரியலுக்கான மேம்பாட்டுக் குழுமம் சார்பில் நிறுவப்பட்டது. உயிரியலில் வளர்ச்சியில் தனித்துவமான மற்றும் நீடித்த ஆராய்ச்சிகளை மேற்கொண்ட சமூகத்தில் ஒரு உறுப்பினரை அங்கீகரிப்பதற்காக இந்த விருது ஆண்டுதோறும் வழங்கப்படுகிறது. இந்த விருதினைப் பெறுநர், இச்சமுதாய வருடாந்திரக் கூட்டத்தில் ஒரு சொற்பொழிவாற்றுவார். நினைவுத் தகடு ஒன்று இந்த விருதுடன் வழங்கப்படும்.

## விருது பெற்றவர்கள்
பின்வருபவர்கள் **எட்வின் நிதி காங்க்ளின் பதக்கத்தினை** வென்றுள்ளனர்

* 1995 - ஜான் பிலிப் டிரின்காஸ் (யேல் பல்கலைக்கழகம்)
* 1996 - ஜான் டபிள்யூ. சாண்டர்ஸ், ஜூனியர் (அல்பானியில் உள்ள நியூயார்க் மாநில பல்கலைக்கழகம்)
* 1997 - எலிசபெத் டி. ஹே (ஹார்வர்ட் மருத்துவப் பள்ளி)
* 1998 - தாமஸ் சி. காஃப்மேன் (இந்தியானா பல்கலைக்கழகம்)
* 1999 - கிளெமென்ட் மார்க்கர்ட் (யேல் பல்கலைக்கழகம்)
* 2000 - சார்லஸ் பி. கிம்மல் (ஒரேகான் பல்கலைக்கழகம்)
* 2001 - ஜான் பி. குர்டன் (கேம்பிரிட்ஜ் பல்கலைக்கழகம்)
* 2002 - கெயில் ஆர். மார்ட்டின் (கலிபோர்னியா பல்கலைக்கழகம், சான் பிரான்சிஸ்கோ)
* 2003 - ஆலன் சி. ஸ்ப்ராட்லிங் (கார்னகி இன்ஸ்டிடியூஷன் ஆஃப் வாஷிங்டன், பால்டிமோர், எம்.டி)
* 2004 - மத்தேயு ஸ்காட் (ஸ்டான்போர்ட் பல்கலைக்கழகம்)
* 2005 - நிக்கோல் மார்தே லு டாரின் (கோலேஜ் டி பிரான்சில் ஹானோரேர் மற்றும் அகாடமி டெஸ் சயின்சஸ் டி எல் இன்ஸ்டிடட் டி பிரான்ஸின் செக்ராடேர் பெர்பெட்டுவேல்)
* 2006 - ட்ரூடி சுப்பாக் (பிரின்ஸ்டன் பல்கலைக்கழகம்)
* 2007 - ஜேனட் ரோசாண்ட் (நோய்வாய்ப்பட்ட குழந்தைகளுக்கான மருத்துவமனை, டொராண்டோ, கனடா)
* 2008 - எலிசபெத் ஜே. ராபர்ட்சன் (ஆக்ஸ்போர்டு பல்கலைக்கழகம், ஐக்கிய இராச்சியம்)
* 2009 - டேவிட் மார்க் கிங்ஸ்லி (ஸ்டான்போர்ட் பல்கலைக்கழகம்)
* 2010 - நோரியுகி சடோஹ் (ஒகினாவா அறிவியல் மற்றும் தொழில்நுட்ப நிறுவனம், ஜப்பான்)
* 2011 - ரூத் லெஹ்மன் (ஸ்கிர்பால் இன்ஸ்டிடியூட் ஆப் பயோமோலிகுலர் மெடிசின், NYU ஸ்கூல் ஆஃப் மெடிசின், ஹோவர்ட் ஹியூஸ் மருத்துவ நிறுவனம்)
* 2012 - கிளிஃபோர்ட் டேபின் (மரபியல் துறை, ஹார்வர்ட் மருத்துவ பள்ளி, பாஸ்டன், எம்.ஏ)
* 2013 - மரியான் ப்ரோன்னர் (கலிபோர்னியா தொழில்நுட்ப நிறுவனம்)
* 2014 - ரிச்சர்ட் ஹார்லேண்ட் (கலிபோர்னியா பல்கலைக்கழகம், பெர்க்லி)
* 2015 - மைக்கேல் எஸ். லெவின் (கலிபோர்னியா பல்கலைக்கழகம், பெர்க்லி / லூயிஸ் சிக்லர் நிறுவனம், பிரின்ஸ்டன்)
* 2016 - கேத்ரின் வி. ஆண்டர்சன் (ஸ்லோன் கேட்டரிங் நிறுவனம்)
* 2017 - பிலிப் எம். சொரியானோ (சினாய் மலையில் உள்ள இகான் ஸ்கூல் ஆஃப் மெடிசின்)
* 2018 - ராப் க்ரூம்லாஃப் (மருத்துவ ஆராய்ச்சிக்கான ஸ்டோவர்ஸ் நிறுவனம்)
* 2019 - எரிக் என். ஓல்சன் (டெக்சாஸ் பல்கலைக்கழக தென்மேற்கு மருத்துவ மையம்)
* 2020 - கிளாட் டெஸ்ப்லான் (நியூயார்க் பல்கலைக்கழகம்)

## மேற்கோள்கள்

பகுப்பு:பரிசுகளும் விருதுகளும்
பகுப்பு:மருத்துவ விருதுகள்
ஒர்கான் ஆறு

வலது|thumb|ஒர்கான் ஆறு
வலது|thumb
வலது|thumb|உலான் சுட்கலன் நீர்வீழ்ச்சி
**ஒர்கான் ஆறு** என்பது மங்கோலியாவில் உள்ள ஒரு ஆறு ஆகும். 

ஒர்கான் என்பது பழைய துருக்கிய மொழி வார்த்தைகளின் இணைப்பு ஆகும். "ஒர்" என்றால் "நடு" என்றும் "கான்" என்றால் "அரசன்" என்றும் பொருள்.

இந்த ஆறு கான்காய் மலைகளில் தோன்றுகிறது. ஒர்கான் ஆற்றுக்கு அருகில் உள்ள உலான் சுட்கலன் ஆறானது ஒரு நீர்வீழ்ச்சியை கொண்டுள்ளது. 10 மீட்டர் அகலம் மற்றும் 20 மீட்டர் உயரமுடைய இந்த நீர்வீழ்ச்சி பிரபலமான சுற்றுலா இடமாக உள்ளது.

இதன் மொத்த நீளம் 1124 கிலோ மீட்டர் ஆகும். மங்கோலியாவில் உள்ள ஆறுகளில் மிக நீண்ட ஆறு இதுதான்.

இதன் பள்ளத்தாக்கில் இரண்டு பண்டைய சிதிலங்கள் உள்ளன. ஒன்று உய்குர் ராஜ்ஜியத்தின் பண்டைய தலைநகரமான கர் பால்கஸ் மற்றும் மங்கோலியப் பேரரசின் பண்டைய தலைநகரமான கரகோரம்.

இந்த ஆற்றில் கெண்டை, உக்கோ டெய்மன் மற்றும் கெளிறு ஆகிய மீன் வகைகள் காணப்படுகின்றன.

ஒர்கான் பள்ளத்தாக்கை ஐக்கிய நாடுகள் கல்வி, அறிவியல், பண்பாட்டு நிறுவனம் உலக பாரம்பரியக் களமாக பட்டியலிட்டுள்ளது

## உசாத்துணை
H. Barthel, *Mongolei-Land zwischen Taiga und Wüste*, Gotha 1990, p.&nbsp;34f

பகுப்பு:மங்கோலிய ஆறுகள்
அவந்திபோரா

**அவந்திபோரா** (*Awantipora*) அல்லது **அவந்திபூர்**  அல்லது **அவாந்திபூர்**,  காஷ்மீரியில் ஊந்த்பூர் எனவும் அழைக்கப்படும் இது, இந்தியாவின் ஒன்றியப் பிரதேசமான ஜம்மு-காஷ்மீரின் புல்வாமா மாவட்டத்தில் ஜீலம் ஆற்றங்கரையிலுள்ள ஒரு நகரமாகும். இது ஸ்ரீநகர் ஜம்மு தேசிய நெடுஞ்சாலையில் (இப்போது தேசிய நெடுஞ்சாலை 44 என அழைக்கப்படுகிறது) ஸ்ரீநகருக்கு தெற்கிலும், அனந்தநாக்கின் வடக்கிலும் உள்ளது. அவந்திபோராவுக்கு காஷ்மீர் மன்னர் அவந்திவர்மனின் பெயரிடப்பட்டது. மேலும் அவர் கட்டிய 9 ஆம் நூற்றாண்டைச் சேர்ந்த இரண்டு இந்துக் கோவில்களின் இடிபாடுகள் இன்றும் உள்ளன.

அவந்திபோரா வட்டமானது புல்வாமா மாவட்டத்தின் துணைப்பிரிவாகும்.  இது காஷ்மீரிலிருந்து 30 கி.மீ. தொலைவில் அமைந்துள்ளது. 

## வரலாறு
உத்பால வம்சத்தின் முதல் மன்னராக இருந்த அவந்திவர்மனால் இந்த நகரம் நிறுவப்பட்டது என்றும் அவன் கி.பி 855 முதல் 883 வரை காஷ்மீரை ஆண்டதாகவும் கூறப்படுகிறது.  அவந்திவர்மன் அவந்திபோராவில் விஷ்ணுவுக்கு அர்ப்பணிக்கப்பட்ட "அவந்திசுவாமி கோயில் " என்று அழைக்கப்படும் ஒரு இந்துக் கோவிலைக் கட்டினான். தான் அரசனாவதற்கு முன்பு அவந்திபோராவில் "அவந்தீசுவரர்" என்று அழைக்கப்படும் இரண்டாவது இந்து ஆலயத்தை சிவனுக்கு அர்ப்பணித்தார். இரண்டு கோயில்களும் விசாலமான செவ்வக நடைபாதை முற்றங்களில் கட்டப்பட்டன. அவை பிற்காலத்தில் அழிவைச் சந்தித்தன. 20 ஆம் நூற்றாண்டின் முற்பகுதியில் தொல்லியல் ஆய்வாளர் தயாராம் சகானி என்பவரால் இது கண்டுபிடிக்கப்பட்டது. அவந்திசுவாமி கோயில் 33 ° 55′24 ″ வடக்கிலும் 75 ° 00′46 ″ கிழக்காகவும், அவந்தீசிவரர் கோயில் 33 ° 55′41 ″ வடக்கிலும் 75 ° 00′16 ″ கிழக்கிலும் அமைந்துள்ளது. அவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.

படிமம்:Avantipura 1.jpg|அவந்திசுவாமி கோயில்
படிமம்:Avantisvara_Temple.JPG|அவந்தீசுவரர் கோயில்


## புள்ளிவிவரங்கள்
2001 இந்திய மக்கள்தொகை கணக்கெடுப்புப்படி, அவந்திபோராவில் 6,250 என்ற அளவில் மக்கள் தொகை இருந்தது. இதில் ஆண்களில் 54% பேரும் பெண்களில் 46%எனவும் உள்ளனர். 2011 மக்கள் தொகை கணக்கெடுப்பின்படி, அவந்திபோராவின் சராசரி கல்வியறிவு விகிதம் 84.38% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு 91.84% ஆகவும், பெண் கல்வியறிவு 82.55% ஆகவும் 9% மக்கள் தொகையில் 6 வயதுக்குட்பட்டவர்கள்.

* அவந்திப்பூர் விமானப்படைத் தளம் அவந்திபோராவுக்கு அருகிலுள்ள மலாங்போராவில் புல்வாமாவிற்கு 5 கி.மீ. தொலைவில் அமைந்துள்ளது. 

* லர்கிபோரா கிராமத்தில் ஆக்சிஸ் வங்கியின் ஒரு கிளை உள்ளது. 

## மேலும் காண்க

* அனந்தநாக்
* மார்தாண்ட சூரியன் கோயில்

## மேற்கோள்கள்

## வெளி இணைப்புகள்
* Ruins of Ancient Temples of Awantipora
பகுப்பு:Coordinates on Wikidata

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:இந்தியக் கோயில்கள்
பகுப்பு:இந்திய இந்துக் கோயில்கள்
காசுமீரி லால் சாகிர்

**காசுமீரி லால் சாகிர்** (*Kashmiri Lal Zakir*) கவிஞர், நாவலாசிரியர், நாடக ஆசிரியர், சிறுகதை எழுத்தாளர் என்ற பன்முகங்கள் கொண்ட இந்தியாவைச் சேர்ந்த ஓர் உருது இலக்கியவாதியாவார்.  1919 ஆம் ஆண்டு ஏப்ரல் மாதம் 7 ஆம் தேதி சாகிர் பிறந்தார்.

1940 ஆம்  ஆண்டுகளில் லாகூரிலிருந்து வெளியான அதாபி துனியா என்ற பத்திரிகையில்  சாகிரின் முதலாவது கசல் கவிதை வெளியிடப்பட்டது. அன்று முதல் இவருடைய இலக்கியப் பயணம் நாவல்கள், நாடகங்கள், சிறுகதைகள் மற்றும் பயணக் குறிப்புகள் என விரிந்தது.

சாகிர் அப்போதைய பிரிட்டிசு இந்தியாவில் பஞ்சாப் கல்வித் துறையில் பணியாற்றினார். அரியானா உருது அகாடமியுடன் அதன் தலைவராக பல ஆண்டுகளாகத் தொடர்பு கொண்டிருந்தார். இந்தி மற்றும் உருது மொழிகளில் எழுதும் வல்லமை கொண்டிருந்ததால் பல படைப்புகளை உருவாக்கினார்.  டின் சிகர் ஏக் சாவல், கசல் தொகுப்பு, ஆப் முச்சே சோன் டூ என்ற நாவல், ஏய் மாவோ பெகனோ பெட்டியோ போன்றவை சில முக்கிய நூல்களாகும்.

அரியானா அரசு வழங்குகின்ற பாகிர்-இ-அரியானா என்ற விருது சாகிருக்கு வழங்கப்பட்டுள்ளது. இந்திய இலக்கியத்திற்கு சாகிர் செய்த பங்களிப்புகளுக்காக இந்திய அரசு 2006 ஆம் ஆண்டு நான்காவது மிக உயர்ந்த குடிமை விருதான பத்மசிறீ விருதை வழங்கி கௌரவித்தது.

காசுமீரி லால் சாகிர் 2016 ஆம் ஆண்டு ஆகத்து மாதம் 31 அன்று தன்னுடைய 97 ஆவது வயதில் காலமானார்.
 
## மேற்கோள்கள்

பகுப்பு:1919 பிறப்புகள்
பகுப்பு:2016 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
அவந்திவர்மன்

**அவந்திவர்மன்** ( *Avantivarman* ) என்பவன் உத்பால வம்சத்தை நிறுவிய ஒரு மன்னன். பொது ஊழி 855 முதல் 883 வரை காஷ்மீரை ஆண்ட இவன் அவந்திசுவாமி கோவிலைக் கட்டினான். ஐன்-இ-அக்பரியின் கூற்றுப்படி, அவந்திவர்மன் காஷ்மீரின் சாமர் ஆட்சியாளர். 

## ஆட்சிக் காலம்
அவந்தி வர்மன் கார்கோடப் பேரரசை வீழ்த்தி  அதன் சிம்மாசனத்தின் கட்டுப்பாட்டைக் கைப்பற்றிய ஐந்து சகோதரர்களில் ஒருவரான உத்பாலபிதன் என்பவனின் பேரனாவான். உத்பாலனின் அமைச்சர் சூராவால் வளர்க்கப்பட்ட அவந்தி வர்மன் காஷ்மீரின் அரியணையில் ஏறி, உத்பால வம்சத்தை நிறுவி, கார்கோடர்களின் ஆட்சியை முடிவுக்குக் கொண்டுவந்தான். அவந்தி வர்மன் ஒரு பொறியாளரும் கட்டிடக் கலைஞருமான சுய்யா என்பவரை தனது பிரதமராக நியமித்தான்.  இவனது நாற்பதாண்டு ஆட்சிக்காலத்தில் ஏராளமான உள்நாட்டுப் போர்களை சந்தித்ததால் பொருளாதாரத்தை மீட்டெடுக்க முடியாமல் நாடு மோசமாக பாதிக்கப்பட்டது. ஜுலம் ஆறின் வறட்சி காரணமாக சுய்யா அதன் போக்கை திசை திருப்பினார். 

## கலையும் கட்டிடக்கலையும்
அவந்தி வர்மன் கலைகளின் புரவலராக இருந்தான். இவனது காலத்தில் "*துவன்யலோகா*" என்ற மிகவும் குறிப்பிடத்தக்க நூலின் ஆசிரியரும் அறிஞருமான அனந்தவர்தனன் என்பவர் இருந்தார். மேலும், இவன், அவந்திபூர் மற்றும் சுய்யாபூர் நகரங்களை நிறுவினான். இதற்கு தனது பிரதமர் சுய்யாவின் பெயரிடப்பட்டது.  விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான்.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திவர்மனின் ஆட்சி காஷ்மீரில் சமசுகிருத கற்றலின் குறிப்பிடத்தக்க போட்டியைக் கண்டது. பேரழிவு தரும் வெள்ளத்திலிருந்து தனது இராச்சியத்தை காப்பாற்ற  விட்டாஸ்டா ஆற்றில் ஒரு அணையைக் கட்டினான்.

இவனது ஆட்சிக் காலத்தில் எழுதப்பட்ட குறிப்பிடத்தக்க புத்தகங்களில் இரத்னாகரர் என்பவர் எழுதிய "*ஹரவியஜா* " என்ற நூலும், ஆனந்தவர்தனன் என்பவர் எழுதிய "*துவன்யலோகா*" ஆகியவை அடங்கும்.

## இறப்பு
அவந்திவர்மன் பொ.ச. 883-ல் இறந்தான். இவனது மரணம் இவனது சந்ததியினரிடையே மற்றொரு உள்நாட்டுப் போரைத் தொடர்ந்தது. பொ.ச. 885இல் சங்கரவர்மன் அரியணையை இறுதியாக கைப்பற்றினான் அவன் பொ.ச. 902 வரை காஷ்மீரை ஆட்சி செய்தான். 

## மேற்கோள்கள்

பகுப்பு:Articles with hCards
பகுப்பு:இந்தியப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:தெற்கு ஆசியா
பகுப்பு:சம்மு காசுமீரின் வரலாறு
பகுப்பு:இந்துப் பேரரசுகள்
பகுப்பு:இந்திய அரச மரபுகள்
திரிகூடேசுவரர் கோவில், கதக்

[வலது|thumb| சரசுவதி கோயில், திரிகூடேசுவரர் கோவில் வளாகம், [கதக் - பெட்டகேரி|கதக், கர்நாடகம்]]
[வலது|thumb| சரசுவதி கோயில், திரிகூடேசுவரர் கோவில் வளாகம், [கதக் - பெட்டகேரி|கதக், கர்நாடகம்]]
**திரிகூடேசுவரர் கோயில்** ( *Trikuteshwara temple* ) கற்கலால் செதுக்கப்பட்ட இந்து கோயிலான   இது இந்தியாவின் கர்நாடகாவில் ஹூப்ளி-தார்வாட்டின் தென்கிழக்கே 50 கி.மீ தொலைவிலுள்ள கதக் நகரில் அமைந்துள்ளது. இக்கோயில்  சிவனுக்கு அர்ப்பணிக்கப்பட்டுள்ளது. மேலும், ஒரே கல்லில் மூன்று இலிங்கங்கள் பொருத்தப்பட்டுள்ளன. இந்த கோவிலில் சரசுவதிக்கென அர்ப்பணிக்கப்பட்ட ஒரு தனி சன்னதியும் உள்ளது. அதில் நேர்த்தியாக செதுக்கப்பட்ட கல்தூண்கள் உள்ளன.

## கட்டிடக்கலை
இந்த கோயில் கட்டிடக்கலை அமர சிற்பி ஜெகனாச்சாரி என்பவரால் திட்டமிடப்பட்டது. சாளுக்கியர்கள் தக்காணத்தில் ஆரம்ப கட்டடக்கலை சாதனைகளின் வெளிப்பாட்டாளர்கள் ஆவர். அய்கொளெ, பாதமி , பட்டடக்கல் ஆகியவை அவர்களின் கலை மையங்களாக இருந்தன. அவர்களுக்குப் பின் இராஷ்டிரகூடர்களும், மேலைச் சாளுக்கியர்களும் இப்பணியைத் தொடர்ந்தனர்.

## வரலாறு
இந்த கோயில் பொ.ஊ. 1050 முதல் 1200 வரை இந்த பிராந்தியத்தை ஆண்ட மேலைச் சாளுக்கியர்களைச் சேர்ந்தது. அந்தக் காலத்தில் சுமார் 50 கோயில்கள் கட்டப்பட்டன. இங்குள்ள சரசுவதி கோயில் அழிந்து வருகிற. எனவே இங்கு பூசை நடைபெறுவதில்லை. ஆனால் கட்டிடக்கலை உள்ளது.
வலது|thumb| திரிகூடேசுவரர் கோயில் வளாகம்
thumb| திரிகூடேசுவரர் கோவிலில் கிணறு
நகரத்திலுள்ள பல சாளுக்கிய நினைவுச்சின்னங்கள் (11 -12 ஆம் நூற்றாண்டுகள்) அதன் வரலாற்று கடந்த காலத்தைக் குறிக்கின்றன. நகரின் நடுவில் சோமேசுவரர் கோயிலும், வீர நாராயணருக்கு அர்ப்பணிக்கப்பட்ட ஒரு கோயிலும்  அமைந்துள்ளது. இக் கோயில்கள் கைவிடப்பட்டு இப்போது பாழடைந்த நிலையில் இருந்தாலும், அதன் சிக்கலான சிற்பங்கள் பாதுகாக்கப்படுகின்றன. 

## புகைப்படங்கள்

Image:Pillars at Sarasvati Temple in Gadag.JPG | கதக் சரசுவதி கோவிலில் அலங்கரிக்கப்பட்ட தூண்கள், திரிகூடேசுவரர் கோயில் வளாகம்
Image:Ornate pillars in the Saraswati temple at Gadag.jpg | சரசுவதி கோவில் 
Image:Gadag Trikuteshwara temple complex 6.JPG | சரசுவதி கோவில், திரிகூடேசுவரர் கோயில் வளாகம்
Image:Gadag Trikuteshwara temple complex 2.JPG | திரிகூடேசுவரர் கோயில் வளாகம்


## மேலும் காண்க
* இட்டகி மகாதேவர் கோயில்
* தம்பால்
* இலக்குண்டி
* அன்னிகேரி
* சூதி
* கதக்
* ஹூப்ளி

## மேற்கோள்கள்

பகுப்பு:கர்நாடகாவில் உள்ள சிவன் கோயில்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:கர்நாடக வரலாறு
பகுப்பு:சாளுக்கியர்
பகுப்பு:கதக் மாவட்டம்
குலாம் முகமது சாதிக்

**குலாம் முகமது சாதிக்** (*Ghulam Mohammed Sadiq*) ஓர் இந்திய அரசியல்வாதியாவார்.1964 ஆம் ஆண்டு முதல் 1965 ஆம் ஆண்டு வரை சம்மு-காசுமீர் மாநிலத்தின் பிரதமராக பணியாற்றினார். பின்னர் இந்த பதவி முதலமைச்சராக மறுபெயரிடப்பட்டது. தொடர்ந்து 1971 ஆம் ஆண்டு இறக்கும் வரை குலாம் முகமது சாதிக் முதல்வராகப் பதவியைத் தொடர்ந்தார்.

## கல்வி மற்றும் தொழில்
லாகூரில் உள்ள இசுலாமியா கல்லூரி மற்றும் அலிகார் முசுலிம் பல்கலைக்கழகத்தில் படித்து பட்டம் பெற்றார். 1947 ஆம் ஆண்டு முதல் 1953 ஆம் ஆண்டு வரை சேக் அப்துல்லாவின் முதல் அமைச்சரவையில் பணியாற்றினார். 1957 ஆம் ஆண்டு முதல் 1961 ஆம் ஆண்டு வரை தேசிய மாநாட்டுக் கட்சியின் தலைவராக இருந்தார், அதன் பிறகு இந்திய தேசிய காங்கிரசு கட்சியில் சேர்ந்தார்.1964 ஆம் ஆண்டு சம்மு-காசுமீர் மாநிலத்தின் பிரதமராக தேர்ந்தெடுக்கப்பட்டார்.

1965 ஆம் ஆண்டு சம்மு காசுமீர் மாநிலத்தின் அரசியலமைப்பு திருத்தப்பட்டபோது அப்போதைய காங்கிரசு அரசாங்கம் குலாம் முகமது சாதிக்கை மாநிலத்தின் முதல் முதலமைச்சராகத் தேர்ந்தெடுத்தது. மேலும் பிரதமரின் பதவியும் முதலமைச்சர் பதவியாக மாற்றப்பட்டது.

1971 ஆம் ஆண்டு டிசம்பர் மாதம் 12 ஆம் நாள் மாரடைப்பு ஏற்பட்டதைத் தொடர்ந்து அலுவலகத்தில் பணியில் இருந்தபோதே சாதிக் காலமானார்.

## மேற்கோள்கள்

## நூற்தொகை
* 
* 

பகுப்பு:1912 பிறப்புகள்
பகுப்பு:1971 இறப்புகள்
பகுப்பு:ஜம்மு காஷ்மீர்
பகுப்பு:ஜம்மு காஷ்மீர் முதலமைச்சர்கள்
அவந்திசுவாமி கோயில்

**அவந்திசுவாமி கோயில்** ( *Avantiswami Temple )* என்பது இந்திய மாநிலமான ஜம்மு-காஷ்மீரில் அவந்திபோராவில் அமைந்துள்ள ஒரு இந்துக் கோவில் கோவிலாகும். இங்கு சிவ பெருமானுக்கும், விஷ்ணுவுக்கும் என தலா இரண்டு கோயில்கள் இருந்தன. பொது ஊழி 9 ஆம் நூற்றாண்டில் ஜீலம் ஆற்றங்கரையில் உத்பால வம்சத்தின் மன்னன் அவந்திவர்மனால் இந்த கோயில்கள் கட்டப்பட்டன. கோயில்கள் பூகம்பங்களால் அழிக்கப்பட்டன. தற்போது இந்த இடத்தை இந்தியத் தொல்லியல் ஆய்வு நிறுவனம் பராமரிக்கிறது.

## வரலாறு
அழகியலாக கட்டப்பட்ட இக்கோயில் கி.பி 853-855 ஆம் ஆண்டில் காஷ்மீரை ஆண்ட அவந்திவர்மன் என்ற மன்னனால் கட்டப்பட்டது. முதலில் விஸ்வாசரா என்று அழைக்கப்பட்டது. அப்போது தலைநகராக இருந்த பண்டைய நகரம் அவந்திவர்மன் என்ற உத்பால மன்னனால் நிறுவப்பட்டது. அவந்திவர்மன் தனது ஆட்சிக் காலத்தில் இந்த பிராந்தியத்தில் பல பெரிய இந்துக் கோவில்களைக் கட்டியிருந்தான். அவற்றில் இசுலாமியப் படையெடுப்பாளர்களின் காழ்ப்புணர்ச்சி காரணமாக அழிக்கப்பட்டது போக சில மட்டுமே இன்று மீதமுள்ளன. அவனது ஆட்சிக் காலத்தில், இப்பகுதி செழித்திருந்தது. காஷ்மீரின் கோயில்கள் காஷ்மீரில் உள்ள பல பழங்கால கோயில்களிலிருந்தும் இந்தியாவின் பிற இடங்களிலிருந்தும் மிகவும் வித்தியாசமாக இருக்கின்றன.

## கோயில்கள்
இசுலாமிய படையெடுப்புகளுக்கு முன்னர்  காஷ்மீர் சைவ சமயத்துக்கும்  மெய்யியலின் மையமாகவும், சமசுகிருதக் கற்றல் மற்றும் இலக்கியத்தின் ஒரு இடமாகவும் இருந்தது. 14ஆம் நூற்றாண்டில் காஷ்மீர் இசுலாமிய ஆட்சியின் கீழ் வந்தது. அதன் ஆரம்பகால கோயில்களில் பெரும்பாலானவை 15ஆம் நூற்றாண்டின் ஆரம்பத்தில் இடிக்கப்பட்டது அல்லது அகற்றப்பட்டன. அவந்திவர்மன், அவந்திபூர் மற்றும் சுய்யாபூர் நகரங்களை நிறுவினான். விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான்.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திசுவாமி அளவு சிறியது, ஆனால் மார்தாண்ட சூரியன் கோயிலுக்கு ஒத்ததாக இருந்தது. இவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.
## புகைப்படங்கள்

படிமம்:Avantipura 1.jpg|மேடை மற்றும் தூண்கள்
படிமம்:Avantipura 3.jpg|சிற்பங்கள், அவந்திசுவாமி கோயில்
படிமம்:Avantiswami Temple detail (6133723727).jpg|கோயில் சிற்பங்கள்


## மேற்கோள்கள்

பகுப்பு:சம்மு காசுமீரின் வரலாறு
பகுப்பு:சம்மு காசுமீரில் உள்ள இந்துக் கோயில்கள்
பகுப்பு:இந்தியத் தொல்லியற்களங்கள்
பகுப்பு:இந்தியக் கட்டிடக்கலை
பகுப்பு:Coordinates on Wikidata
பெராக்சியிருபாசுபாரிக் அமிலம்

**பெராக்சியிருபாசுபாரிக் அமிலம்** (*Peroxydiphosphoric acid*) (H4P2O8) என்ற மூலக்கூற்று வாய்ப்பாட்டால் விவரிக்கப்படும் பாசுபரசின் ஆக்சியமிலமாகும். இதனுடைய உப்புகள் பெராக்சியிருபாசுபேட்டுகள் எனப்படுகின்றன. அறியப்படும் இரண்டு பெராக்சிபாசுபாரிக் அமிலங்களில் பெராக்சியிருபாசுபாரிக் அமிலம் ஒன்றாகும். பெராக்சியொருபாசுபாரிக் அமிலம் மற்றொன்றாகும். 
## வரலாறு
பெராக்சிபாசுபாரிக் அமிலங்கள் இரண்டும் முதன்முதலில் 1910 ஆம் ஆண்டில் சூலியசு சுமிட்லின் மற்றும் பால் மாசினி ஆகியோரால் ஒருங்கிணைந்து தயாரிக்கப்பட்டு  வகைப்படுத்தப்பட்டன. பைரோபாசுபாரிக் அமிலத்துடன் உயர் செறிவிலுள்ள ஐதரசன் பெராக்சைடை சேர்த்து வினைபுரியச் செய்கையில் பெராக்சியிருபாசுபாரிக் அமிலம் குறைவான அளவிலேயே கிடைத்தது. 
: H4P2O7 + H2O2 -> H4P2O8 + H2O
## தயாரிப்பு
பாசுபாரிக் அமிலத்துடன் புளோரின் சேர்த்து வினைபுரியச் செய்வதன் மூலம் பெராக்சியிருபாசுபாரிக் அமிலம் தயாரிக்கலாம். இவ்வினையில் பெராக்சியொருபாசுபாரிக் அமிலம் உடன் விளைபொருளாக உருவாகிறது. 
: 2H3PO4 + F2 -> H4P2O8 + 2HF
இச்சேர்மம் வணிக ரீதியாக கிடைப்பதில்லை. தேவைக்கேற்பவே தயாரிக்கப்பட வேண்டும். பாசுபேட்டு கரைசல்களை மின்னாற்பகுப்பு செய்து பெராக்சியிருபாசுபேட்டுகளைப் பெறலாம். 
## பண்புகள்
பெராக்சியிருபாசுபாரிக் அமிலம் நான்கு புரோட்டான்கள் வழங்கும் அமிலமாகும். இதன் காடித்தன்மை எண்கள் pKa1 ≈ −0.3, pKa2 ≈ 0.5, pKa3 = 5.2 and pKa4 = 7.6 என அளவிடப்பட்டுள்ளன. நீரிய கரைசல்களுடன் சேர்த்து சூடுபடுத்தும்போது பெராக்சியொருபாசுபாரிக் அமிலம் மற்றும் பாசுபாரிக் அமிலமாக விகிதச்சமமின்றி பிரிகிறது. 
: H4P2O8 + H2O  H3PO5 + H3PO4

## மேற்கோள்கள்


பகுப்பு:ஆக்சிசன் சேர்மங்கள்
பகுப்பு:பாசுபரசு சேர்மங்கள்
பகுப்பு:கனிம அமிலங்கள்
பயன்கோன்கர் மாகாணம்

**பயன்கோன்கர் மாகாணம்** அல்லது **பயன்கோன்கர் ஐமக்** என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தென் மேற்குப் பகுதியில் அமைந்துள்ளது. 1,16,000 சதுர கிலோ மீட்டர் பரப்பளவில் உள்ள இது மங்கோலியாவின் பெரிய ஐமக்குகளில் ஒன்றாகும். இதன் தலைநகரம் பயன்கோன்கர்.

இந்த ஐமக்கின் மொத்த மக்கள் தொகை சுமார் 80 ஆயிரம் என்று கணக்கிடப்பட்டுள்ளது. அதில் 25 முதல் 35 ஆயிரம் மக்கள் தலைநகரத்தில் வாழ்கின்றனர்.

## புவியியல்
இந்த மாகாணம் வேறுபட்ட புவியியல் பகுதிகளைக் கொண்டுள்ளது. இது பொதுவாக மூன்று பகுதிகளாகப் பிரிக்கப்படுகிறது. வடக்கிலுள்ள மலை சார்ந்த மற்றும் காடுகள் நிறைந்த கான்காய், நடுவில் உள்ள புல்வெளி பகுதி மற்றும் தெற்கில் உள்ள வறண்ட கோபி பாலைவனம்.

இங்கு இரண்டு மலைத்தொடர்கள் காணப்படுகின்றன. அவை வடக்கிலுள்ள கான்காய் மலைகள் மற்றும் நடுப்பகுதியில் உள்ள கோபி ஆல்டாய் மலைகள். இந்த ஐமக்கிலுள்ள உயர்ந்த மலையான இக் போக்ட்டின் உயரம் 3957 மீட்டர்களாகும். இம்மலை கோபி ஆல்டாய் மலைத்தொடரில் அமைந்துள்ளது.

இங்கு உள்ள பெரிய ஏரிகள் ஒரோக் நூர் மற்றும் பூன் சாகன் நூர் ஆகியவையாகும். அவை பாலைவனம் சார்ந்த ஐமக்கின் நடுப்பகுதியில் அமைந்துள்ளன. மலைகள் சுற்றிலும் காணப்படுவதால் இந்த ஏரிகளில் இருந்து தண்ணீர் வெளியே செல்வதில்லை. எனவே இவை உப்பு நீரை கொண்டுள்ளன.

வடக்கில் உள்ள கான்காய் மலைகள் பல்வேறு சூடான மற்றும் குளிர்ந்த தாது நீரூற்றுகளை கொண்டுள்ளன. சர்கல்ஜூட் என்று அழைக்கப்படும் நகரமானது தலை நகருக்கு வடக்கே 54 கிலோமீட்டர் தொலைவில் அமைந்துள்ளது. அங்கு 300க்கும் அதிகமான நீரூற்றுகள் உள்ளன. இத்தகைய இயற்கை சிறப்பை பயன்படுத்திக் கொள்வதற்காக அந்நகரமானது ஒரு உல்லாசப்போக்கிடமாக மாற்றப்பட்டுள்ளது. உள்ளூர் மக்கள் பல்வேறு வகையான வியாதிகளை குணப்படுத்துவதற்காக இங்குள்ள பல நீரூற்றுகளின் தாது நிறைந்த நீரை பயன்படுத்துகின்றனர். மேலும் இந்த மாவட்டத்தின் தெற்குப் பகுதியில் குறிப்பிடத்தக்க அளவுக்கு சோலைகள் உள்ளன. இவைகளில் பெரும்பாலானவை ஷினேஜின்ஸ்ட் பகுதியில் உள்ளன. எகீன் கோல் என்று அழைக்கப்படும் பிரபலமான சோலையானது ஒரு கட்டத்தில் லாமா டம்பிஜன்ட் அல்லது ஜா லாமாவின் இடமாக இருந்தது. அவர் இருபதாம் நூற்றாண்டின் ஆரம்பத்தில் திருடனாக இருந்து புரட்சியாளராக மாறியவர் ஆவார்.

## நிர்வாக துணை பிரிவுகள்
பயன்கோன்கரின் சம்கள் (மாவட்டங்கள்)

* - ஐமக் தலைநகரம் பயன்கோன்கர்

## உசாத்துணை

பகுப்பு:மங்கோலியாவின் மாகாணங்கள்
மெத்திலமோனியம் புரோமைடு

**மெத்திலமோனியம் புரோமைடு** (*Methylammonium bromide*) என்பது CH3NH3Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடாகும். மெத்திலமீனும் ஐதரசன் புரோமைடும் சேர்ந்து இந்த அமோனியம் உப்பு உருவாகிறது. பெரோவ்சிகைட்டு படிகத்திலான சூரிய செல்களில் பயன்படுத்தப்படுவதே மெத்திலமோனியம் புரோமைடு சேர்மத்தின் முதன்மை பயனாகும்.பெரும்பாலும் மெத்திலமோனியம் புரோமைடுக்குப் பதிலாக பொதுவாக மெத்திலமோனியம் அயோடைடு இப்போதெல்லாம் பயன்படுத்தப்படுகிறது. உறிஞ்சுதல், கடத்துத்திறன் மற்றும் வெளிப்படையான ஆற்றல் இடைவெளி ஆகியவற்றைப் பெறுவதற்காக மெத்திலமோனியம் புரோமைடுடன் சிறிய அளவு மெத்திலமோனியம் அயோடைடும் சேர்க்கப்படுவதுண்டு.  
## மேற்கோள்கள்

பகுப்பு:புரோமைடுகள்
பகுப்பு:கரிமச் சேர்மங்கள்
பகுப்பு:மெத்திலமோனியம் சேர்மங்கள்
வெனம்: லெட் தேர் பி கார்னேஜ்

**வெனம்: லெட் தேர் பி கார்னேஜ்** (Venom: Let There Be Carnage) என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படம் மார்வெல் காமிக்ஸில் வரும் 'வெனம்' எனும் கதாப்பாத்திரத்தை அடிப்படையாகக் கொண்டு கொலம்பியா பிக்சர்ஸ் என்ற நிறுவனத்துடன் இணைந்து மார்வெல் மகிழ்கலை மற்றும் டென்சென் பிக்சர்ஸ் போன்ற நிறுவனங்கள் தயாரிக்க சோனி பிக்சர்ஸ் இரிலீசிங் என்ற நிறுவனம் விநியோகம் செய்கிறது.

இது சோனியின் இசுபைடர் மேன் பிரபஞ்சத்தின் இரண்டாவது படமாகவும், 2018 ஆம் ஆண்டு வெளியான வெனம் என்ற திரைப்படத்தின் தொடர்ச்சியாகவும் உருவாக்கப்பட்டுள்ளது.

இந்த படம் 'கெல்லி மார்செல்' என்பவர் திரைக்கதையில், ஆண்டி செர்கிஸ் என்பவர் இயக்கத்தில், டோம் ஹார்டி, மிசெல் வில்லியம்சு, நவோமி ஹாரிஸ், ரீட் ஸ்காட்,  ஸ்டீபன் கிரஹாம் மற்றும் வூடி ஹர்ரெல்சன் போன்ற பலர் நடித்துள்ளனர்.

வெனம்: லெண்ட் தெர் பீ கார்னேஜ் படம் அக்டோபர் 24, 2020 ஆம் ஆண்டு வெளியிட திட்டமிடப்பட்டது ஆனால் கோவிட்-19 பெருந்தொற்று காரணமாக லண்டனில் செப்டம்பர் 14, 2021 அன்று திரையிடப்பட்டது, மேலும் அமெரிக்காவில் அக்டோபர் 1, 2021 அன்று திரையரங்குகளில் வெளியிடப்பட்டது. இந்த படம் வெளியாகி உலகம் முழுவதும் $ 283 மில்லியனுக்கும் அதிகமான வசூல் செய்துள்ளது மற்றும் விமர்சகர்களிடமிருந்து கலவையான விமர்சனங்களைப் பெற்றது.

## மேற்கோள்கள்

## வெளி இணைப்புகள்
* 
* 

பகுப்பு:2021 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்